กฎกระทรวงฉบับที่ ๑๒(พ.ศ. ๒๕๕๐)ออกตามความในพระราชบัญญัติโบราณสถานโบราณวัตถุ ศิลปวัตถุและพิพิธภัณฑสถานแห่งชาติพ.ศ. ๒๕๐๔[๑] อาศัยอำนาจตามความในมาตรา๖ มาตรา ๒๒ วรรคสอง และมาตรา ๒๔ ทวิ วรรคสอง แห่งพระราชบัญญัติโบราณสถานโบราณวัตถุ ศิลปวัตถุ และพิพิธภัณฑสถานแห่งชาติ พ.ศ. ๒๕๐๔ ซึ่งแก้ไขเพิ่มเติมโดยพระราชบัญญัติโบราณสถานโบราณวัตถุ ศิลปวัตถุ และพิพิธภัณฑสถานแห่งชาติ (ฉบับที่ ๒) พ.ศ. ๒๕๓๕ และมาตรา ๒๓แห่งพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ.๒๕๐๔ รัฐมนตรีว่าการกระทรวงวัฒนธรรมออกกฎกระทรวงไว้ ดังต่อไปนี้ข้อ๑ ให้ยกเลิกความในข้อ ๔ และข้อ ๕แห่งกฎกระทรวง ฉบับที่ ๕ (พ.ศ. ๒๕๓๙) ออกตามความในพระราชบัญญัติโบราณสถานโบราณวัตถุ ศิลปวัตถุ และพิพิธภัณฑสถานแห่งชาติ พ.ศ. ๒๕๐๔และให้ใช้ความต่อไปนี้แทนข้อ ๔ การยื่นคำขอรับใบอนุญาตส่งหรือนำโบราณวัตถุหรือศิลปวัตถุออกนอกราชอาณาจักรให้ยื่น ณ สำนักพิพิธภัณฑสถานแห่งชาติ กรมศิลปากรเว้นแต่กรณีที่โบราณวัตถุหรือศิลปวัตถุที่จะส่งหรือนำออกนอกราชอาณาจักรอยู่ในเขตจังหวัดที่อธิบดีกรมศิลปากรได้มอบหมายให้ผู้ว่าราชการจังหวัดแห่งจังหวัดนั้นกระทำแทนจะยื่น ณ พิพิธภัณฑสถานแห่งชาติจังหวัดนั้นก็ได้ หากในจังหวัดดังกล่าวไม่มีพิพิธภัณฑสถานแห่งชาติให้ยื่น ณพิพิธภัณฑสถานแห่งชาติในจังหวัดใกล้เคียงตามที่อธิบดีกรมศิลปากรประกาศกำหนดข้อ๕ การยื่นคำขอรับใบอนุญาตส่งหรือนำโบราณวัตถุหรือศิลปวัตถุออกนอกราชอาณาจักรเป็นการชั่วคราวให้ยื่น ณ สำนักพิพิธภัณฑสถานแห่งชาติ กรมศิลปากรข้อ๒ ให้ยกเลิกความในข้อ ๗แห่งกฎกระทรวง ฉบับที่ ๕ (พ.ศ. ๒๕๓๙) ออกตามความในพระราชบัญญัติโบราณสถานโบราณวัตถุ ศิลปวัตถุ และพิพิธภัณฑสถานแห่งชาติ พ.ศ. ๒๕๐๔และให้ใช้ความต่อไปนี้แทนข้อ ๗ ให้มีคณะกรรมการตรวจพิสูจน์โบราณวัตถุหรือศิลปวัตถุที่ขออนุญาตส่งหรือนำออกนอกราชอาณาจักรประกอบด้วยบุคคลดังต่อไปนี้(๑) ในเขตกรุงเทพมหานคร ให้อธิบดีกรมศิลปากรเป็นประธานกรรมการรองอธิบดีกรมศิลปากรที่อธิบดีกรมศิลปากรมอบหมายเป็นรองประธานกรรมการและกรรมการอื่นซึ่งอธิบดีกรมศิลปากรแต่งตั้งจากผู้ทรงคุณวุฒิทางด้านโบราณวัตถุหรือศิลปวัตถุอีกไม่น้อยกว่าห้าคนแต่ไม่เกินเจ็ดคนเป็นกรรมการให้ผู้อำนวยการสำนักพิพิธภัณฑสถานแห่งชาติเป็นกรรมการและเลขานุการ(๒) ในเขตจังหวัดอื่นนอกจากกรุงเทพมหานครซึ่งอธิบดีกรมศิลปากรมอบหมายให้ผู้ว่าราชการจังหวัดกระทำแทนให้ผู้ว่าราชการจังหวัดเป็นประธานกรรมการผู้อำนวยการสำนักงานวัฒนธรรมจังหวัดเป็นรองประธานกรรมการและกรรมการอื่นซึ่งผู้ว่าราชการจังหวัดแต่งตั้งจากผู้ทรงคุณวุฒิทางด้านโบราณวัตถุหรือศิลปวัตถุอีกไม่น้อยกว่าสี่คนแต่ไม่เกินหกคนเป็นกรรมการให้ผู้อำนวยการพิพิธภัณฑสถานแห่งชาติหรือหัวหน้าพิพิธภัณฑสถานแห่งชาติแล้วแต่กรณี ที่ตั้งอยู่ในจังหวัดนั้นเป็นกรรมการและเลขานุการในกรณีที่จังหวัดนั้นไม่มีพิพิธภัณฑสถานแห่งชาติให้ผู้อำนวยการพิพิธภัณฑสถานแห่งชาติหรือหัวหน้าพิพิธภัณฑสถานแห่งชาติแล้วแต่กรณี ในจังหวัดใกล้เคียงตามที่อธิบดีกรมศิลปากรกำหนดเป็นกรรมการและเลขานุการข้อ๓ ให้ยกเลิกความในข้อ ๑๕แห่งกฎกระทรวง ฉบับที่ ๕ (พ.ศ. ๒๕๓๙) ออกตามความในพระราชบัญญัติโบราณสถานโบราณวัตถุ ศิลปวัตถุ และพิพิธภัณฑสถานแห่งชาติ พ.ศ. ๒๕๐๔และให้ใช้ความต่อไปนี้แทนข้อ ๑๕ ในกรณีที่ส่วนราชการหรือรัฐวิสาหกิจเป็นผู้ขอรับใบอนุญาตส่งหรือนำโบราณวัตถุหรือศิลปวัตถุออกนอกราชอาณาจักรเป็นการชั่วคราว รัฐมนตรีว่าการกระทรวงวัฒนธรรมจะยกเว้นการวางหลักประกันตามข้อ ๑๓ ให้แก่ส่วนราชการหรือรัฐวิสาหกิจนั้นก็ได้ข้อ๔ ให้ยกเลิกแบบ ศก. ๖ ศก. ๗ ศก. ๘ศก. ๙ และศก. ๑๐ ท้ายกฎกระทรวง ฉบับที่ ๕ (พ.ศ. ๒๕๓๙)ออกตามความในพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติพ.ศ. ๒๕๐๔ และให้ใช้แบบ ศก. ๖ ศก. ๗ ศก. ๘ ศก. ๙ และศก. ๑๐ ท้ายกฎกระทรวงนี้แทนให้ไว้ณ วันที่ ๙ เมษายน พ.ศ. ๒๕๕๐ไขศรี ศรีอรุณรัฐมนตรีว่าการกระทรวงวัฒนธรรม[เอกสารแนบท้าย]๑.คำขอรับใบอนุญาตส่งหรือนำโบราณวัตถุหรือศิลปวัตถุออกนอกราชอาณาจักร (แบบ ศก.๖ FA.6)๒.คำขอรับใบอนุญาตส่งหรือนำโบราณวัตถุหรือศิลปวัตถุออกนอกราชอาณาจักรเป็นการชั่วคราว(แบบ ศก.๗ FA.7)๓.บัญชีรายการโบราณวัตถุหรือศิลปวัตถุที่ขออนุญาตส่งหรือนำออกราชอาณาจักร๔.บัญชีรายการโบราณวัตถุหรือศิลปวัตถุที่ขออนุญาตส่งหรือนำออกนอกราชอาณาจักรเป็นการชั่วคราว๕.ใบอนุญาตส่งหรือนำโบราณวัตถุหรือศิลปวัตถุออกนอกราชอาณาจักร (แบบ ศก.๘ FA.8)๖.ใบอนุญาตส่งหรือนำโบราณวัตถุหรือศิลปวัตถุออกนอกราชอาณาจักรเป็นการชั่วคราว (แบบศก.๙ FA.9)๗.คำขอรับใบแทนใบอนุญาตส่งหรือนำโบราณวัตถุหรือศิลปวัตถุออกนอกราชอาณาจักรคำขอรับใบแทนใบอนุญาตส่งหรือนำโบราณวัตถุหรือศิลปวัตถุออกนอกราชอาณาจักรเป็นการชั่วคราว(แบบ ศก.๑๐ FA.10)(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่ตามมาตรา ๓๗แห่งพระราชบัญญัติปรับปรุงกระทรวง ทบวง กรม พ.ศ. ๒๕๔๕ได้กำหนดให้กรมศิลปากรเป็นส่วนราชการในสังกัดกระทรวงวัฒนธรรม ประกอบกับตามข้อ ๓(๔) แห่งกฎกระทรวงแบ่งส่วนราชการกรมศิลปากร กระทรวงวัฒนธรรม พ.ศ. ๒๕๔๕กำหนดให้มีสำนักพิพิธภัณฑสถานแห่งชาติเพื่อทำหน้าที่ควบคุม ดูแลโบราณวัตถุศิลปวัตถุ ตามกฎหมายว่าด้วยโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ และกฎหมายอื่นที่เกี่ยวข้องสมควรแก้ไขเพิ่มเติมกฎกระทรวง ฉบับที่ ๕ (พ.ศ. ๒๕๓๙) ออกตามความในพระราชบัญญัติโบราณสถานโบราณวัตถุ ศิลปวัตถุ และพิพิธภัณฑสถานแห่งชาติ พ.ศ. ๒๕๐๔เพื่อกำหนดให้ส่วนราชการดังกล่าวเป็นหน่วยรับคำขอรับใบอนุญาตส่งหรือนำโบราณวัตถุหรือศิลปวัตถุออกนอกราชอาณาจักรคำขอต่ออายุใบอนุญาต และคำขอรับใบแทนใบอนุญาต เพื่อให้สอดคล้องกับการปรับปรุงกระทรวงทบวง กรม และการแบ่งส่วนราชการของกรมศิลปากร จึงจำเป็นต้องออกกฎกระทรวงนี้โสรศ/จัดทำ๒๓ พฤษภาคม ๒๕๕๐ปิยะธิดา/ปรับปรุง๒๕ กุมภาพันธ์๒๕๖๒[๑] ราชกิจจานุเบกษาเล่ม ๑๒๔/ตอนที่ ๒๔ ก/หน้า ๒๓/๑๖ พฤษภาคม ๒๕๕๐